**Vyhláška z 10. mája 2019, ktorou sa mení vyhláška z 30. decembra 2011, ktorou sa stanovuje bezpečnostný predpis týkajúci sa výstavby výškových budov a ich ochrany proti rizikám požiaru a paniky**

Dotknutá verejnosť: prevádzkovatelia a vlastníci verejne prístupných zariadení, zhotovitelia, dodávatelia, architekti, členovia bezpečnostných komisií, technickí kontrolóri, výrobcovia a inštalatéri zariadení využívajúcich chladivá.  
Predmet: zmena jedného ustanovenia týkajúceho sa vlastností elektrických prístrojov na výrobu chladu vo výškových budovách (VB).  
Nadobudnutie účinnosti: deň po uverejnení v Úradnom vestníku Francúzskej republiky.  
Poznámka: bezpečnostný predpis proti požiaru vo verejne prístupných zariadeniach (VPZ), a najmä jeho článok CH 35, bol zmenený tak, aby umožňoval používanie horľavých chladív, ktoré boli doposiaľ zakázané. Článok GH 37 ods. 2 bezpečnostného predpisu proti požiaru vo výškových budovách odkazuje na ustanovenia článku CH 35. Až do získania štúdie analýzy konkrétnych rizík je nevyhnutné, aby sa zachovali aj obmedzenia vzťahujúce sa na používanie chladív vo VB a zabránilo sa neželanému otvoreniu tak, že článok GH 37 bude odkazovať na článok CH 35.  
Odkazy: text zmenený touto vyhláškou je v znení, ktoré vyplýva z tejto zmeny, dostupný na stránke Légifrance (http://www.legifrance.gouv.fr).

Štátny minister ekologickej a solidárnej transformácie, strážca pečatí, minister spravodlivosti, minister hospodárstva a financií, minister práce, minister vnútra, minister pre vysokoškolské vzdelávanie, výskum a inovácie, minister pre územnú súdržnosť a vzťahy s miestnymi a regionálnymi samosprávami a minister kultúry  
so zreteľom na smernicu Európskeho parlamentu a Rady 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti, a najmä na oznámenie č. 2018/469/F,  
so zreteľom na zákonník výstavby a bývania, a najmä na jeho článok R 122-4 ,  
so zreteľom na vyhlášku z 30. decembra 2011, ktorou sa stanovuje bezpečnostný predpis týkajúci sa výstavby výškových budov a ich ochrany proti rizikám požiaru a paniky,  
so zreteľom na stanovisko Najvyššej rady pre stavebníctvo a energetickú účinnosť zo 16. októbra 2018,  
so zreteľom na stanovisko Národnej rady pre hodnotenie noriem z 11. októbra 2018,  
týmto nariaďujú:

**Článok 1**

Oddiel VII kapitoly II prvej hlavy bezpečnostného predpisu týkajúceho sa výstavby výškových budov a ich ochrany proti rizikám požiaru a paniky, ktorý bol schválený uvedenou vyhláškou z 30. decembra 2011, sa mení v súlade s článkom 2.

**Článok 2**

V článku GH 37 sa za slová: „elektrické prístroje na výrobu chladu“ vkladajú slová: „ktoré nepoužívajú horľavé chladivá,“. vkladajú slová „, ’utilisant pas de fluides frigorigènes inflammables,“ („, bez použitia horľavých chladív,“).

**Článok 3**

Táto vyhláška nadobudne účinnosť v deň po jej uverejnení v Úradnom vestníku Francúzskej republiky.

Dňa 10. mája 2019.

Minister vnútra,  
Za ministra a v zastúpení ministra:  
vedúci útvaru, zástupca generálneho riaditeľa pre civilnú bezpečnosť a krízové riadenie, zodpovedný za riaditeľstvo hasičského zboru,  
M. Marquer

štátny minister ekologickej a solidárnej transformácie,  
Za štátneho ministra a v zastúpení:  
riaditeľ bývania, urbanistického plánovania a krajiny,  
F. Adam

strážca pečatí, minister pre spravodlivosti,  
Za ministra a v zastúpení:  
generálny tajomník  
V. Malbec

minister hospodárstva a financií,  
Za ministra a v zastúpení:  
vedúci odboru priemyslu,  
J. Tognola

Ministerka práce,  
Za ministerku a v zastúpení:  
generálny riaditeľ práce  
Y. Struillou

Ministerka vysokého školstva,  
výskumu a inovácií,  
Za ministerku a v zastúpení:  
generálny riaditeľ pre vysokoškolské vzdelávanie a odbornú integráciu,  
B. Plateau

minister pre územnú súdržnosť a vzťahy s miestnymi a regionálnymi samosprávami,  
Za ministra a v delegácii:  
riaditeľ bývania, urbanistického plánovania a krajiny,  
F. Adam

minister kultúry  
Za ministra a v delegácii:  
generálny riaditeľ pre dedičstvo,  
P. Barbat